**Találd ki, hogy igazat mondok-e!**

1. Az 1955-től 1975-ig tartó vietnámi háború az USA történelmének leghosszabb fegyveres konfliktusa volt, amelyben 58318 amerikai katona esett el.

2. A legnagyobb antikommunista haderőt az Egyesült Államokon kívül Dél-Korea vonultatta fel a vietnámi háborúban: 320 ezer dél-koreai katonából 5099-en vesztek oda a délkelet-ázsiai konfliktusban.

3. A háborúban bevetett, de fel nem robbant lövedékeket sikerült a fejlett technika segítségével az utolsó darabig megtalálni és hatástalanítani.

4. A vietnámi veteránok nagy része hajléktalanná és drogfogyasztóvá vált.

5. A háború alatt Kanada vált az amerikai dezertőrök Mekkájává. Az észak-amerikai országban nagyjából 30-40 ezer ember talált menedékre.

6. A harcoló amerikai alakulatok állandó emberhiánnyal küzdöttek. A betegségek, balesetek és harci cselekmények által megtizedelt amerikai egységek nagyjából 70 százalékos feltöltöttséggel operáltak.

7. A Vietnámban szolgálatot teljesítő katonák legnagyobb része (több mint 50 százaléka) fertőzésben halt meg; 0,7 százalékuk öngyilkossággal vetett véget életének.

8. A Vietkong hatalmas földalatti alagút-rendszereket alakított ki Saigon környékén, amelynek hossza az 1960-as évek végére elérte a 280 kilométert. Az alagutakat a fegyveres kommunista gerillák lőszer-tárolásra, sebesültek ellátására, menekülőútvonalaknak, illetve orvtámadásra használták.

9. Az amerikai haderő speciális egységeket állított fel, amelyeknek feladata a Vietkong alagútrendszereinek megtisztítása volt. Az „alagútpatkányoknak” hívott katonák sokszor egy szál zseblámpa és egy pisztoly társaságában szálltak le a mélybe.

10. 1964 és 1973 között 2,2 millió amerikai férfit soroztak be. A besorozott katonák 75 százaléka hivatásos katona volt.

**MEGOLDÁS:**

1. IGAZ
2. IGAZ
3. HAMIS: Az aknák mind a mai napig szedik áldozataikat Vietnámban, ahol a háború 1975-ös lezárása óta 42 ezer ember halt meg, az egykori hadszíntereken hagyott lőszerektől, aknáktól és lövedékektől.
4. HAMIS: A közhiedelemmel ellentétben a vietnámi veteránok nagy része nem vált hajléktalan drogfogyasztóvá. 85 százalékuknak mindenféle probléma nélkül sikerült újra beintegrálódnia a civil életbe. Ami pedig a droghasználatot és annak gyakoriságát illeti, ugyanazon korcsoporton belül gyakorlatilag nem volt különbség a Vietnámot megjárt katonák és az otthon maradottak között.
5. IGAZ
6. IGAZ
7. HAMIS: lőfegyverek tüzétől haltak meg
8. IGAZ
9. IGAZ
10. HAMIS: A harci zónákban szolgálatot teljesítők 75 százalékát önkéntesként sorozták be.

Forrás:

<https://mult-kor.hu/10-teny-a-vietnami-haborurol-20180829>